Vor auuem het me ds Wort Schwick bbruucht für ds chuurz Luegen oder Aaluege. Im eerschte Schwick meint drum «uf en eerschte Blick». E Puursch, wo am ene Meitschi nume grad e Schwick git, luegts chuurz aa, ooni das es öpper meerkt. En Aaschwick isch e chuurze flüchtige Blick uf öppis, e Gägeschwick e Schpiegelig, e Schiin,  won is eggägechunt: «Christus ist der gägenschwick unseres gloubens», het eine phoutet. Erschwicke meint erlicke: I ha ne grad no erschwickt, bevoor er hinger em Huus isch verschwunde.